Poznámky  konsolidovanej účtovnej závierky
zostavenej k 31. decembru 2015 

I.      VŠEOBECNÉ ÚDAJE
1.	Identifikačné údaje konsolidujúcej účtovnej jednotky:

Názov konsolidujúcej účtovnej jednotky	Obec  Veľký Cetín	
IČO	00308609	
Sídlo konsolidujúcej účtovnej jednotky	Nová 700/2,  95105  Veľký Cetín	
Dátum založenia, vzniku konsolidujúcej účtovnej jednotky	01.01.1991	
Spôsob zriadenia	zákon č. 369/1990 Zb. o obecnom zriadení	

Konsolidovaná účtovná závierka konsolidovaného  celku Obce Veľký Cetín bola zostavená v súlade so zákonom č. 431/2002 Z. z. o účtovníctve v znení neskorších predpisov (ďalej len „zákon o účtovníctve“) a v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení  neskorších predpisov.

2.  Identifikačné údaje konsolidovanej účtovnej jednotky:

Názov konsolidovanej účtovnej jednotky	Základná škola - Alapiskola  	
IČO	37865480	
Sídlo konsolidovanej účtovnej jednotky	Hlavná 638,  95105  Veľký Cetín	
Riaditeľka Základnej školy - Alapiskola	PaedDr. Ildikó Gregorová	

Identifikačné údaje všetkých účtovných jednotiek konsolidovaného celku obce Veľký Cetín sú uvedené v tabuľkovej časti (tabuľka č. 1) poznámok konsolidovanej účtovnej závierky.

      3. Informácie o organizačnej  štruktúre a hlavných predstaviteľoch  konsolidujúcej  účtovnej jednotky

Starosta obce	Ing. František Mészáros	
Zástupca starostu	Alžbeta Kišucká	
Hlavný kontrolór obce	Mgr. Mária Hajdúová	

Priemerný počet zamestnancov počas účtovného obdobia konsolidovaného celku ku dňu ku ktorému sa zostavuje konsolidovaná účtovná závierka účtovnej jednotky je 33,50. Z toho počet vedúcich zamestnancov je 4.

3.1. Účtovné jednotky, v ktorých má konsolidujúca účtovná jednotka podiel, ale nespĺňajú podmienky zahrnutia do konsolidovaného celku (v súlade s §22 zákona o účtovníctve) spolu s uvedením dôvodu nezahrnutia do konsolidovanej účtovnej závierky:

Názov účtovnej jednotky	Sídlo	Dôvod nezahrnutia do KÚZ	
Zápoadoslovenská vodárenská spoločnosť a.s. Nitra	Za hydrocentrálou, Nitra	Podiel menej ako 20,00 %	

4.  Informácie o výsledku hospodárenia z dôvodu predaja majetku medzi                                                        
     účtovnými jednotkami konsolidovaného celku 

V priebehu účtovného obdobia roku 2015 sa medzi účtovnými jednotkami konsolidovaného celku obce neuskutočnil nákup resp. predaj majetku.
 
       5.   Informácie o účtovných zásadách a účtovných metódach
a)	Dlhodobý nehmotný a dlhodobý hmotný majetok
Dlhodobý majetok obstaraný kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž, poistné a pod.). Súčasťou obstarávacej ceny dlhodobého hmotného a nehmotného majetku  nie sú úroky z úverov. Zľava z ceny, ktorú poskytol dodávateľ k majetku sa účtuje ako zníženie nákladov na predaný alebo spotrebovaný majetok.

Hodnota obstarávaného dlhodobého hmotného majetku, ktorý sa používa, sa trvalo zníži o oprávky, ktoré zodpovedajú výške opotrebenia majetku. 

O opravných položkách sa účtuje v prípade prechodného zníženia hodnoty majetku ku dňu, ku ktorému sa zostavuje účtovná závierka. 

Dlhodobý majetok vytvorený vlastnou činnosťou sa oceňuje vlastnými nákladmi. Za vlastné náklady sa považujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu alebo inú činnosť.

Dlhodobý majetok nadobudnutý bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve. Ak cenu nie je možné zistiť, oceňuje sa  reprodukčnou obstarávacou cenou. Dlhodobý nehmotný a hmotný majetok obstaraný iným spôsobom (napr. bezodplatne nadobudnutý majetok, delimitovaný, novo zistený majetok pri inventarizácii) sa oceňuje reprodukčnou obstarávacou cenou, t. j. cenou, za ktorú by sa majetok obstaral v čase, keď sa o ňom účtuje.

Dlhodobý nehmotný majetok a dlhodobý hmotný majetok odpisovaný sa odpisuje podľa odpisového plánu, ktorý bol zostavený na základe predpokladanej doby jeho používania a predpokladaného priebehu jeho morálneho a fyzického opotrebenia. Účtovná jednotka odpisuje majetok na základe zákona o účtovníctve a účtuje o účtovných odpisoch.

b)	Dlhodobý finančný majetok
Finančné investície, cenné papiere a majetkové účasti sa oceňujú obstarávacou cenou, vrátane nákladov súvisiacich s obstaraním (provízie maklérom, poplatky burze). 

c)	Zásoby
Zásoby nakupované sa oceňujú obstarávacou cenou, ktorá zahrňuje cenu obstarania a náklady súvisiace s obstaraním (clo, dovoznú prirážku, prepravu, poistné, provízie, skonto a pod.). Úroky z cudzích zdrojov nie sú súčasťou obstarávacej ceny. Nakupované zásoby sú oceňované váženým aritmetickým priemerom z obstarávacích cien.
Zásoby vytvorené vlastnou činnosťou sa oceňujú vlastnými nákladmi. 
Toto ocenenie sa upravuje o zníženie hodnoty zásob.

d)	Pohľadávky
Pohľadávky pri ich vzniku sa oceňujú menovitou hodnotou. Pohľadávky pri odplatnom nadobudnutí alebo pohľadávky nadobudnuté vkladom do základného imania sa oceňujú obstarávacou cenou, t. j. vrátane nákladov súvisiacich s obstaraním.
 
Opravná položka sa vytvára napr. k pohľadávkam po splatnosti a nedobytným pohľadávkam, kde existuje riziko nevymožiteľnosti pohľadávok. 

e)	Finančné účty
Peňažné prostriedky a ceniny sa oceňujú menovitou hodnotou.

f)	Náklady budúcich období a príjmy budúcich období
Náklady budúcich období a príjmy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

g)	Rezervy
Rezervy sú záväzky s neurčitým časovým vymedzením alebo výškou a oceňujú sa v očakávanej výške záväzku. V účtovnej závierke sa tvorili rezervy najmä na nevyfakturované dodávky a služby, mzdy za dovolenku zamestnancov vrátane sociálneho a zdravotného poistenia, súdne spory a podobne. 

h)	Záväzky
Záväzky sa pri ich vzniku oceňujú menovitou hodnotou a pri ich prevzatí sa oceňujú obstarávacou cenou.  Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.

i)	Výdavky budúcich období a výnosy budúcich období
Výdavky budúcich období a výnosy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

j)	Deriváty
Deriváty sa pri nadobudnutí oceňujú cenou obstarania a ku dňu, ku ktorému sa zostavuje účtovná závierka, reálnou hodnotou.

Zmeny reálnych hodnôt zabezpečovacích derivátov sa účtujú bez vplyvu na výsledok hospodárenia priamo do vlastného imania na účet 414. Výsledok realizácie zabezpečovacích derivátov sa účtuje na účtoch 567 – Náklady na derivátové operácie a 667 – Výnosy z derivátových operácií.

Zmeny reálnych hodnôt derivátov určených na obchodovanie na tuzemskej burze, zahraničnej burze alebo inom verejnom trhu sa účtujú s vplyvom na výsledok hospodárenia na účtoch 567 a 667.

Zmeny reálnych hodnôt derivátov určených na obchodovanie na neverejnom trhu sa účtujú bez vplyvu na výsledok hospodárenia priamo do vlastného imania na účet 414. Výsledok realizácie týchto obchodov sa účtuje na účtoch 567 – Náklady na derivátové operácie a 667 – Výnosy z derivátových operácií.

k)	Majetok a záväzky zabezpečené derivátmi
Majetok a záväzky zabezpečené derivátmi sa oceňujú reálnou hodnotou. Zmeny reálnych hodnôt majetku a záväzkov zabezpečených derivátmi sa účtujú bez vplyvu na výsledok hospodárenia priamo do vlastného imania na účet 414.

l)	Cudzia mena
Majetok a záväzky vyjadrené v cudzej mene sa prepočítavajú na slovenskú menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu alebo v iný deň, ak to ustanovuje osobitný predpis, resp. v deň, ku ktorému sa zostavuje účtovná závierka.

m)	Výnosy 
Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.) bez ohľadu na to, či zákazník mal vopred na zľavu nárok, alebo či ide o dodatočne uznanú zľavu. Tržby sú účtované ku dňu splnenia dodávky alebo služby.

O výnosoch z  poplatkov sa účtuje v časovej a vecnej súvislosti s vyrubením poplatkov (ak je účtovná jednotka výbercom poplatkov).

II.    INFORMÁCIE O METÓDACH A POSTUPOCH KONSOLIDÁCIE
1.	Informácie o použitých metódach konsolidácie
V rámci konsolidácie konsolidovaného celku obce Veľký Cetín boli eliminované vzájomné pohľadávky, záväzky, náklady a výnosy, nebola vykonaná konsolidácia kapitálu, z dôvodu, že materská účtovná jednotka nezaložila vkladom, a tiež neobstarala ani nevlastni podiely v dcérskej účtovnej jednotke. 

Zahrnutie konsolidovaných účtovných jednotiek do konsolidovanej účtovnej závierky
Názov resp. obchodné meno
konsolidovanej účtovnej jednotky	Metóda 
úplnej konsolidácie	Metóda 
podielovej konsolidácie	Metóda
vlastného imania	
Obec	áno	nie	nie	
Základná škola - Alapiskola	áno	nie	nie	

Metóda úplnej konsolidácie bola použitá pri dcérskej účtovnej jednotke. Vo verejnej správe platí pravidlo, že všetky rozpočtové organizácie sú konsolidované metódou úplnej konsolidácie.

       Nevznikol goodwill, z dôvodu, že materská účtovná jednotka neobstarala podiel   

      v konsolidovanej účtovnej jednotke.

       Nebola  uskutočnená  konsolidácia  medzivýsledku,  z  dôvodu,  že   nevznikol   
      predaj      majetku     medzi    dvoma    účtovnými  jednotkami   toho   istého       
      konsolidačného celku. 
 
2.	Postup zahrňovania účtovných jednotiek do konsolidovaného celku

a)	Odovzdanie individuálnej účtovnej závierky konsolidovanej dcérskej účtovnej           
                jednotky vrátane prehľadov na účtoch, ktoré  sa budú konsolidovať 
b)	Odsúhlasenie a potvrdenie vzájomných vzťahov a zostatkov voči dcérskej účtovnej jednotke patriacej do súhrnného celku a zistenie rozdielov medzi účtovnými jednotkami konsolidačného celku.
c)	Sumarizácia IÚZ, vytvorenie agregovanej súvahy  a agregovaného výkazu ziskov a strát
d)	Vykonanie konsolidačných operácií (konsolidácia pohľadávok a záväzkov, nákladov a výnosov)
e)	Zostavenie konsolidovanej súvahy a konsolidovaného výkazu ziskov a strát s konsolidačnými operáciami (t. j. úpravami),
f)	 Zostavenie konsolidovanej súvahy a konsolidovaného výkazu ziskov a strát účtovnej jednotky verejnej správy.
g)	Vypracovanie poznámok konsolidovanej účtovnej závierky
h)	Vypracovanie konsolidovanej výročnej správy
i)	 Zverejnenie konsolidovanej účtovnej závierky

 III.    INFORMÁCIE O ÚDAJOCH NA STRANE AKTÍV A PASÍV SÚVAHY
Prehľad pohybov za jednotlivé položky majetku na strane aktív a na strane pasív je uvedený v tabuľkovej časti poznámok:

     Aktíva: majetok za materskú účtovnú jednotku
Názov  	ZS  k  1.1.2015	KZ  k  31.12.2015	
Neobežný majetok spolu	4009867,1	3878630,69	
z toho :	 	 	
Dlhodobý nehmotný majetok	0	0	
Dlhodobý hmotný majetok	3683244,31	3551011,9	
Dlhodobý finančný majetok	326622,79	326622,79	
Obežný majetok spolu	488013,78	483080,97	
z toho :	 	 	
Zásoby	72,4	115,2	
Zúčtovanie medzi subjektmi verejnej správy	382594,74	345518,82	
Pohľadávky	50703,95	50773,96	
Finančný majetok	54642,69	98959,39	
Poskytnuté návr. fin. výpomoci dlh.	0	0	
Poskytnuté návr. fin. výpomoci krát.	0	0	
Časové rozlíšenie	503,9	10075,12	
SPOLU	4498384,78	4371786,78	

Pasíva: Vlastné imanie a záväzky za materskú účtovnú jednotku
Názov	ZS  k  1.1.2015	KZ  k  31.12.2015	
Vlastné imanie	1691934,06	1701400,76	
z toho :	 	 	
Výsledok hospodárenia	1691934,06	1701400,76	
Záväzky	1009396,06	922878,28	
z toho :	 	 	
Rezervy	1100	1700	
Zúčtovanie medzi subjektmi verejnej správy	10012,4	99,4	
Dlhodobé záväzky	875642,25	835859,87	
Krátkodobé záväzky	36756,23	23799,67	
Bankové úvery a ostatné prij. výp.	85885,18	61419,34	
Časové rozlíšenie	1797054,66	1747507,74	
SPOLU	4498384,78	4371786,78	

Aktíva: majetok za konsolidovaný celok
Názov  	ZS  k  1.1.2015	KZ  k  31.12.2015	
Neobežný majetok spolu	4396859,54	4228547,21	
z toho :	 	 	
Dlhodobý nehmotný majetok	0	0	
Dlhodobý hmotný majetok	4070236,75	3900928,42	
Dlhodobý finančný majetok	326622,79	326622,79	
Obežný majetok spolu	129727,67	167508,02	
z toho :	 	 	
Zásoby	530,69	2722,69	
Zúčtovanie medzi subjektmi verejnej správy	0	0	
Pohľadávky	50703,95	38487,56	
Finančný majetok	78493,03	126297,77	
Poskytnuté návr. fin. výpomoci dlh.	0	0	
Poskytnuté návr. fin. výpomoci krát.	0	0	
Časové rozlíšenie	559,66	10130,88	
SPOLU	4527146,87	4406186,11	

Pasíva: Vlastné imanie a záväzky za konsolidovaný celok
Názov	ZS  k  1.1.2015	KZ  k  31.12.2015	
Vlastné imanie	1694362,76	1705437,23	
z toho :	 	 	
Výsledok hospodárenia	1694362,76	1705437,23	
Záväzky	1035665,08	953176,77	
z toho :	 	 	
Rezervy	1100	1700	
Zúčtovanie medzi subjektmi verejnej správy	10012,4	99,4	
Dlhodobé záväzky	876269,46	836587,95	
Krátkodobé záväzky	62398,04	53370,08	
Bankové úvery a ostatné prij. výp.	85885,18	61419,34	
Časové rozlíšenie	1797119,03	1747572,11	
SPOLU	4527146,87	4406186,11	

a) Informácie o konsolidovanom celku verejnej správy sú uvedené v Tab. č.1     
b) Informácie o pohybe vlastného imania sú uvedená v Tab. č. 12
c) Prehľad o tvorbe a pohybe rezerv je uvedený v Tab. č. 14

	d) Dlhodobý majetok 
Prehľad o pohybe dlhodobého nehmotného a dlhodobého hmotného majetku od 1. januára 2015 do 31. decembra 2015 je uvedený  v tabuľkovej prílohe č. 2 konsolidovaných poznámok. 

e) V tabuľkovej prílohe č. 3 konsolidovaných poznámok sú uvedené taktiež detailnejšie informácie o dlhodobom finančnom majetku vykázanom v konsolidovanej účtovnej závierke k 31. decembru 2015. 

f) Prijaté významné transfery za bežné účtovné obdobie:
Poskytovateľ	Účelové určenie grantu, transferu                                    bezné výdavky                    kapitálové výdavky	Suma poskytnutých finančných prostriedkov	Suma skutočne použitých fin. prostriedkov	Rozdiel  vrátenie	
UPSVaR	BV - aktivačná činnosť	8786,63	8786,63	0	
MV SR	BV  - Matričná činnosť	4000,78	4000,78	0	
MV SR	BV - Voľby 	640	504,67	135,33	
UPSVAR	BV - Stravovanie v HN	972	867	105	
MV SR	BV -  Predškolské do MŠ	2007	2007	0	
MV SR	BV - Vzdelávacie poukazy do ZŠ	2682	2682	0	
MV SR	BV - transfery pre ZŠ - prenesené kompetencie	206188	206188	0	
MV SR	BV - Školské potreby	132,8	132,8	0	
MV SR 	BV - Soc. znevýh. prostredie do ZŠ	424	424	0	
MV SR	BV  - evidencia obyvateľov	530,64	530,64	0	
MV SR	BV -  životné prostredie	150,55	150,55	0	
MV SR	BV  - civilná obrana	241,2	241,2	0	
MV SR	BV - pozemné komunikácie	69,47	69,47	0	
MV SR	BV - dopravné žiakom	2952	2970	0	
MV SR	KV - kamerový systém,               dotácia z roku 2014	10000	10000	0	

      g)	Pohľadávky
K pochybným a nedobytným pohľadávkam, kde existuje riziko nevymožiteľnosti, bola vytvorená opravná položka. 
Vývoj opravnej položky ako aj prehľad pohľadávok z hľadiska ich vekovej štruktúry a z hľadiska splatnosti je uvedený v tabuľkovej prílohe č. 8 konsolidovaných poznámok. 

      h)	Časové rozlíšenie aktív
V tabuľkovej prílohe č. 9 konsolidovaných poznámok sú uvedené významné položky časového rozlíšenia aktív.  Náklady budúcich období sú uvedené v Tab. č.10

      i)	Rezervy
Boli vytvorené rezervy na audit podľa zákona o účtovníctve §18 ods. 6
Náklady voči audítorovi 1700,00 Eur.

      j) 	Záväzky
Prehľad záväzkov z hľadiska ich vekovej štruktúry a z hľadiska splatnosti je uvedený v tabuľkovej prílohe č. 15 konsolidovaných poznámok.  

      k)	Bankové úvery a ostatné prijaté návratné finančné výpomoci
Bližšie informácie o bankových úveroch a prijatých návratných finančných výpomociach konsolidovaného celku vykázaných k 31. decembru 2015 sú uvedené v tabuľkovej prílohe č. 16 konsolidovaných poznámok.

	l) Časové rozlíšenie pasív
V tabuľkovej prílohe č. 17 konsolidovaných poznámok sú uvedené významné položky časového rozlíšenia pasív.  

IV. INFORMÁCIE O VÝNOSOCH A NÁKLADOCH

      VÝNOSY

V tabuľkovej prílohe č. 22 konsolidovaných poznámok je uvedené detailné členenie vybraných položiek výnosov konsolidovaného celku Obce Veľký Cetín účtovného obdobia roku 2015.     

Prehľad  jednotlivých výnosových účtov materskej účtovnej jednotky je uvedený v nasledovnej tabuľke:

Druh výnosov	Popis /číslo účtu a názov/ 	Suma v € 	
Tržby za vlastné výkony  a tovar	602 – Tržby z predaja služieb	2606,51	
Zmena stavu vnútroorganizačných zásob 	 	0	
Aktivácia 	 	0	
Daňové a colné výnosy a výnosy z poplatkov	632 – Daňové výnosy samosprávy	452140,04	
 	633 – Výnosy z poplatkov 	18276,26	
Ostatné výnosy	641 – Tržby z predaja dlh. majetku, 642 - Tržby z predaja materiálu	1471,21	
 	645 – Ostatné pokuty, penále a úroky z omeškania	95	
 	648 – Ostatné výnosy z prevádzkovej činnosti	105459,21	
Zúčtovanie rezerv  a opravných položiek 	653 – Zúčtovanie ostatných rezerv	0	
z prevádzkovej a finančnej činnosti a zúčtovanie časového rozlíšenia			
Finančné výnosy	662 - Úroky	7,58	
	663 – Kurzové zisky	0	
	668 – Ostatné finančné výnosy	525,35	
Výnosy z transferov a rozpočtových príjmov 	693 – Výnosy samosprávy z bežných transferov zo štátneho rozpočtu a od iných subjektov verejnej správy	18108,24	
v obciach, VÚC, a v RO a PO zriadených obcou 	694 – Výnosy samosprávy z kapitálových transferov zo ŠR	111139,75	
 	699 – Výnosy samosprávy z odvodu rozpočtových príjmov	9631,72	
Spolu	 	719460,87	
Prehľad  jednotlivých výnosových účtov za konsolidovaný celok:

Druh výnosov	Popis /číslo účtu a názov/ 	Suma v € 	
Tržby za vlastné výkony  a tovar	602 – Tržby z predaja služieb	20878,33	
Zmena stavu vnútroorganizačných zásob 	 	0	
Aktivácia 	 	0	
Daňové a colné výnosy a výnosy z poplatkov	632 – Daňové výnosy samosprávy	452140,04	
 	633 – Výnosy z poplatkov 	18276,26	
Ostatné výnosy	641 – Tržby z predaja dlh. majetku, 642 - Tržby z predaja materiálu	1471,21	
 	645 – Ostatné pokuty, penále a úroky z omeškania	95	
 	648 – Ostatné výnosy z prevádzkovej činnosti	110825,1	
Zúčtovanie rezerv  a opravných položiek 	653 – Zúčtovanie ostatných rezerv	0	
z prevádzkovej a finančnej činnosti a zúčtovanie časového rozlíšenia			
Finančné výnosy	662 - Úroky	7,58	
	663 – Kurzové zisky	0	
	668 – Ostatné finančné výnosy	525,35	
Výnosy z transferov a rozpočtových príjmov 	693 – Výnosy samosprávy z bežných transferov zo štátneho rozpočtu a od iných subjektov verejnej správy	231702,04	
v obciach, VÚC, a v RO a PO zriadených obcou 	694 – Výnosy samosprávy z kapitálových transferov zo ŠR	115381,72	
 	699 – Výnosy samosprávy z odvodu rozpočtových príjmov	0	
Spolu	 	951302,63	

       NÁKLADY
       V tabuľkovej prílohe č. 19, 20, 21 konsolidovaných poznámok je uvedené detailné     členenie vybraných položiek nákladov konsolidovaného celku Obce Veľký Cetín účtovného obdobia roku 2015.     
 Prehľad  nákladových účtov materskej účtovnej jednotky:
Druh nákladov	Popis /číslo účtu a názov/ 	Suma v € 	
Spotrebované nákupy	501 – Spotreba materiálu 	23539,87	
 	502 – Spotreba energie	64978,53	
Služby 	511 – Opravy a udržiavanie	26983,54	
 	512 – Cestovné	226,01	
 	513 – Náklady na reprezentáciu 	535,97	
 	518 – Ostatné služby 	80385,29	
Osobné náklady	521 – Mzdové náklady 	121403,32	
	524 – Zákonné sociálne poistenie	41722,35	
	525 – Ostatné sociálne poistenie	0	
	527 – Zákonné sociálne náklady	5103,42	
	528 – Ostatné sociálne náklady	0	
Dane a poplatky 	538 – Ostatné dane a poplatky	0	
Ostatné náklady na prevádzkovú činnosť	541 – Zostatková cena predaného dlhodobého majetku	0	
 	546 – Odpis pohľadávky	0	
 	548 – Ostatné náklady na prevádzkovú činnosť	115,65	
Odpisy, rezervy a opravné položky 	551 – Odpisy dlhodobého majetku	214567,53	
z prevádzkovej a finančnej činnosti a zúčtovanie  časového rozlíšenia	558 – Tvorba ostatných opravných položiek z prevádzkovej činnosti	12286,4	
Finančné náklady 	562 - Úroky	9918,17	
	563 – Kurzové straty	0	
	568 – Ostatné finančné náklady	7159,93	
Náklady na transfery a náklady z odvodu príjmov 	584 – Náklady na transfery z rozpočtu obce do rozpočtových organizácií	92610,28	
 	586 – Náklady na transfery z rozpočtu obce subjektom mimo verejnej správy	9503,57	
Dane z príjmov	591 – Splatná daň z príjmov	0	
 	 	711039,83	
Prehľad nákladových účtov za konsolidovaný celok:

Druh nákladov	Popis /číslo účtu a názov/ 	Suma v € 	
Spotrebované nákupy	501 – Spotreba materiálu 	52294,4	
 	502 – Spotreba energie	84033,6	
Služby 	511 – Opravy a udržiavanie	27557,86	
 	512 – Cestovné	226,01	
 	513 – Náklady na reprezentáciu 	535,97	
 	518 – Ostatné služby 	87980,55	
Osobné náklady	521 – Mzdové náklady 	285734,94	
	524 – Zákonné sociálne poistenie	99243,76	
	525 – Ostatné sociálne poistenie	0	
	527 – Zákonné sociálne náklady	10643,95	
	528 – Ostatné sociálne náklady	3920	
Dane a poplatky 	538 – Ostatné dane a poplatky	0	
Ostatné náklady na prevádzkovú činnosť	541 – Zostatková cena predaného dlhodobého majetku	0	
 	546 – Odpis pohľadávky	0	
 	548 – Ostatné náklady na prevádzkovú činnosť	115,65	
Odpisy, rezervy a opravné položky 	551 – Odpisy dlhodobého majetku	251643,45	
z prevádzkovej a finančnej činnosti a zúčtovanie  časového rozlíšenia	558 – Tvorba ostatných opravných položiek z prevádzkovej činnosti	12286,4	
Finančné náklady 	562 - Úroky	9918,17	
	563 – Kurzové straty	0	
	568 – Ostatné finančné náklady	7595,93	
Náklady na transfery a náklady z odvodu príjmov 	584 – Náklady na transfery z rozpočtu obce do rozpočtových organizácií	0	
 	586 – Náklady na transfery z rozpočtu obce subjektom mimo verejnej správy	9503,57	
Dane z príjmov	591 – Splatná daň z príjmov	0	
 	 	943234,21	

Výsledok hospodárenia

Rozdiel medzi výnosmi a nákladmi konsolidovaného celku:                                               8068,42 Eur

IV. INÉ AKTÍVA A PASÍVA

1.	Prípadné ďalšie záväzky

Konsolidovaný celok Obec Veľký Cetín  nemá iné záväzky, ktoré sa nesledujú v bežnom účtovníctve a neuvádzajú sa v súvahe.

V.	SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA, DO DŇA JEJ ZOSTAVENIA

Po 31. decembri 2015 nenastali také udalosti, ktoré by si vyžadovali zverejnenie alebo vykázanie v konsolidovanej účtovnej závierke za rok 2015.

     Vo Veľkom Cetíne, dňa 01.06.2016                             

                                                                                      

                                                                                                    _____________________________
                                                                                                                Ing. František Mészáros
                                                                                                                          starosta obce